
pËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM TË KOMUNËS LIBONIK TË QARKUT TË KORÇËS

Në mbështetje të nenit 100 të Kushtetutës dhe të  neneve 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave
 
VENDOSI:
 
1. Miratimin e listës përfundimtare të pronave të paluajtshme publike, shtetërore, brenda juridiksionit territorial dhe administrativ të komunës Libonik të qarkut të Korçës, që transferohen, në pronësi ose në përdorim të kësaj komune, sipas lidhjes nr.1, që i bashkëlidhet këtij vendimi dhe është pjesë përbërëse e tij.
 Lista me 93 (nëntëdhjetë e tre) fletë, që i bashkëlidhet këtij vendimi, përfundon me numrin rendor 642 (gjashtëqind e dyzet e dy).
 2. Ngarkohen Ministri i Brendshëm, kryeregjistruesi i Pasurive të Paluajtshme të Republikës së Shqipërisë dhe komuna Libonik për zbatimin e këtij vendimi.
 Ky vendim hyn në fuqi pas botimit në Fletoren Zyrtare.
KRYEMINISTRI
 Sali  Berisha

Komuna Libonik								Lidhja nr.1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-12
	Prona që përdoren për realizimin e programeve arsimore.
	Në pronësi

	20-26 (vetëm objekti)
	Prona që përdoren në fushën e shëndetit publik.
	Në pronësi

	13-19
	Prona që përdoren në fushën social kulturore sportive.
	Në pronësi

	27-40
	Prona që përdoren në fushën e strehimit dhe mbrojtjes civile.
	Në pronësi 

	41-57
	Shërbim funeral
	Në pronësi

	259-418 (vetëm troje)
	Troje të lira dhe hapësira publike të pazëna ndëmjet ndërtesave ose objekteve të çfarëdo lloji.
	Në përdorim

	73-255,259-418 (vetëm sheshet)
	Infrastrukturë, sheshe, rrugë vendore, lulishte, dhe shërbime publike.
	Në pronësi

	467,468,471-474,476-479,481,
482,485,487,488,491,492
	Prona që përdoren për ushtrimin e funksioneve në fushën e bujqësisë dhe të ushqimit (toka produktive).
	Në përdorim 

	469,470,475,480,483,484,
486,489,490,493,494,527,
537,553,560,571,573
	Prona që përdoren për ushtrimin e funksioneve në fushën e bujqësisë dhe të ushqimit (toka inproduktive dhe kanale të treta).
	Në pronësi

	58-72
	Sistemi i furnizimit me ujë të pijshëm
	Në pronësi



